ddrg/super_eurlex huggingface dataset:
Komission asetus (EY) N:o 2458/2001, annettu 14 päivänä joulukuuta 2001, riisin ja rikotun riisin tuontia koskevien tiettyjen tariffikiintiöiden avaamisesta ja hallinnoinnista annetun asetuksen (EY) N:o 327/98 muuttamisesta



Virallinen lehti nro L 331 , 15/12/2001 s. 0010 - 0012



Komission asetus (EY) N:o 2458/2001, annettu 14 päivänä joulukuuta 2001, riisin ja rikotun riisin tuontia koskevien tiettyjen tariffikiintiöiden avaamisesta ja hallinnoinnista annetun asetuksen (EY) N:o 327/98 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon, luettelossa CXL olevien myönnytysten täytäntöönpanosta GATT-sopimuksen XXIV artiklan 6 kohdan mukaisesti käytettyjen neuvottelujen päättymisen seurauksena 18 päivänä kesäkuuta 1996 annetun neuvoston asetuksen (EY) N:o 1095/96(1), ja erityisesti sen 1 artiklan, ottaa huomioon Thaimaan kanssa käytyjen GATT-sopimuksen XXIII artiklan mukaisten neuvottelujen tulosten hyväksymisestä 13 päivänä toukokuuta 1996 tehdyn neuvoston päätöksen 96/317/EY(2) ja erityisesti sen 3 artiklan, sekä katsoo seuraavaa: (1) Riisin ja rikotun riisin tuotantoa koskevien tiettyjen tariffikiintiöiden avaamisesta ja hallinnoinnista 10 päivänä helmikuuta 1998 annetun komission asetuksen (EY) N:o 327/98(3), sellaisena kuin se on asetuksella (EY) N:o 648/98(4), liitteessä I on Thaimaan vientitodistus ja liitteessä III malli jäsenvaltioiden komissiolle antamaa ilmoitusta varten. (2) Koska Thaimaa on muuttanut vientitodistustaan, asetuksen (EY) N:o 327/98 liite I olisi korvattava. (3) Kiintiöiden hallinnoinnista saatu kokemus on osoittanut, että on hyödyllistä sisällyttää vientitodistusten numero jäsenvaltioiden komissiolle antamiin ilmoituksiin. Tämän vuoksi asetus (EY) N:o 327/98 olisi muutettava ja sen liite III korvattava. (4) Tässä asetuksessa säädetyt toimenpiteet ovat viljan hallintokomitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetus (EY) N:o 327/98 seuraavasti: 1. Korvataan 8 artiklan ensimmäinen luetelmakohta seuraavasti: "- viimeistään kahden työpäivän kuluessa tuontitodistusten myöntämisestä kahdeksannumeroisen CN-koodin ja alkuperämaan mukaan jaotellut määrät, joille tuontitodistukset on myönnetty, sekä todistuksen myöntämispäivämäärä, vientitodistuksen numero, myönnetyn todistuksen numero sekä todistuksen haltijan nimi ja osoite". 2. Korvataan liitteet I ja III tämän asetuksen liitteillä I ja II. 2 artikla Tämä asetus tulee voimaan 1 päivänä tammikuuta 2002. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 14 päivänä joulukuuta 2001. Komission puolesta Franz Fischler Komission jäsen (1) EYVL L 146, 20.6.1996, s. 1. (2) EYVL L 122, 22.5.1996, s. 15. (3) EYVL L 37, 11.2.1998, s. 5. (4) EYVL L 88, 24.3.1998, s. 3. ANEXO I/BILAG I/ANHANG I/ΠΑΡΑΡΤΗΜΑ Ι/ANNEX I/ANNEXE I/ALLEGATO I/BIJLAGE I/ANEXO I/LIITE I/BILAGA I >PIC FILE= "L_2001331FI.001102.TIF"> LIITE II "LIITE III Riisi - Asetus (EY) N:o 327/98 >PIC FILE= "L_2001331FI.001203.TIF">"
Neuvoston asetus (EY) N:o 2499/2001, annettu 19 päivänä joulukuuta 2001, tiettyihin teollisuus-, maatalous- ja kalastustuotteisiin sovellettavien yhteisen tullitariffin autonomisten tullien väliaikaisesta suspendoimisesta annetun asetuksen (EY) N:o 1255/96 muuttamisesta



Virallinen lehti nro L 340 , 21/12/2001 s. 0001 - 0055



Neuvoston asetus (EY) N:o 2499/2001, annettu 19 päivänä joulukuuta 2001, tiettyihin teollisuus-, maatalous- ja kalastustuotteisiin sovellettavien yhteisen tullitariffin autonomisten tullien väliaikaisesta suspendoimisesta annetun asetuksen (EY) N:o 1255/96 muuttamisesta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 26 artiklan, ottaa huomioon komission ehdotuksen, sekä katsoo seuraavaa: (1) On yhteisön edun mukaista suspendoida kokonaan tai osittain yhteisen tullitariffin autonomiset tullit asetuksen (EY) N:o 1255/96(1) liitteeseen kuulumattomien tiettyjen uusien tuotteiden osalta. (2) Tämän asetuksen liitteessä olevasta luettelosta olisi poistettava mainitussa asetuksessa tarkoitetut tuotteet, joiden osalta ei enää ole yhteisön edun mukaista jatkaa yhteisen tullitariffin autonomisten tullien suspendoimista, tai joiden tavaran kuvausta on tarpeen muuttaa teknisen kehityksen ja markkinoiden taloudellisten muutosten vuoksi. (3) Niin ikään uusina tuotteina olisi pidettävä myös tuotteita, joiden tavaran kuvausta on tarpeen muuttaa. (4) Tämän asetuksen taloudellinen merkitys huomioon ottaen on tarpeen nojautua Euroopan unionista tehtyyn sopimukseen ja Euroopan yhteisöjen perustamissopimuksiin liitetyssä, kansallisten kansanedustuslaitosten asemasta Euroopan unionissa tehdyssä pöytäkirjassa I olevaan 3 kohtaan. (5) Vuoden 2002 tammikuun 1 päivästä voimaan tulevien lukuisten muutosten vuoksi olisi käyttäjän kannalta selkeämpää, että asetuksen (EY) N:o 1255/96 liite korvattaisiin kokonaisuudessaan uudella, ON ANTANUT TÄMÄN ASETUKSEN: 1 artikla Muutetaan asetus (EY) N:o 1255/96 seuraavasti: Korvataan liite tämän asetuksen liitteessä olevalla tekstillä. 2 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Sitä sovelletaan 1 päivästä tammikuuta 2002. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 19 päivänä joulukuuta 2001. Neuvoston puolesta Puheenjohtaja A. Neyts-Uyttebroeck (1) EYVL L 158, 29.6.1996, s. 1, asetus sellaisena kuin se on viimeksi muutettuna asetuksella (EY) N:o 1159/2001 (EYVL L 169, 23.6.2001, s. 1). LIITE >TAULUKON PAIKKA>
Komission asetus (EY) N:o 2505/2001, annettu 20 päivänä joulukuuta 2001, sellaisenaan vietävän valkoisen sokerin ja raakasokerin vientitukien muuttamisesta



Virallinen lehti nro L 339 , 21/12/2001 s. 0006 - 0007



Komission asetus (EY) N:o 2505/2001, annettu 20 päivänä joulukuuta 2001, sellaisenaan vietävän valkoisen sokerin ja raakasokerin vientitukien muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon sokerialan yhteisestä markkinajärjestelystä 19 päivänä kesäkuuta 2001 annetun neuvoston asetuksen (EY) N:o 1260/2001(1), ja erityisesti sen 27 artiklan 5 kohdan kolmannen alakohdan, sekä katsoo seuraavaa: (1) Valkoisen sokerin ja raakasokerin vientiin sovellettavat tuet vahvistetaan komission asetuksessa (EY) N:o 2437/2001(2). (2) Asetuksessa (EY) N:o 2437/2001 mainittujen yksityiskohtaisten sääntöjen soveltamisesta komission käytettävissä oleviin tietoihin seuraa, että nykyisin voimassa olevat vientituet olisi muutettava tämän asetuksen liitteen mukaisesti, ON ANTANUT TÄMÄN ASETUKSEN: 1 artikla Muutetaan asetuksen (EY) N:o 1260/2001 1 artiklan 1 kohdan a alakohdassa tarkoitettujen sellaisenaan vietävien ja denaturoimattomien, asetuksen (EY) N:o 2437/2001 liitteessä vahvistettujen tuotteiden vientituet liitteessä esitettyjen määrien mukaisesti. 2 artikla Tämä asetus tulee voimaan 21 päivänä joulukuuta 2001. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 20 päivänä joulukuuta 2001. Komission puolesta Franz Fischler Komission jäsen (1) EYVL L 178, 30.6.2001, s. 1. (2) EYVL L 329, 14.12.2001, s. 11. LIITE sellaisenaan vietävän valkoisen sokerin ja raakasokerin vientitukien muuttamisesta 20 päivänä joulukuuta 2001 annettuun komission asetukseen >TAULUKON PAIKKA> Huom: Tuotekoodit sekä A-sarjan määräpaikkakoodit on määritelty komission asetuksessa (ETY) N:o 3846/87 (EYVL L 366, 24.12.1987, s. 1), sellaisena kuin se on muutettuna. Määräpaikkojen numerokoodit on määritelty komission asetuksessa (EY) N:o 2032/2000 (EYVL L 243, 28.9.2000, s. 14).
Komission asetus (EY) N:o 2515/2001, annettu 20 päivänä joulukuuta 2001, yhteisön sekä Puolan, Unkarin, Tšekin tasavallan, Slovakian, Romanian ja Bulgarian välisissä väliaikaisissa sopimuksissa määrättyyn järjestelmään liittyvien joulukuussa 2001 jätettyjen tiettyjä siipikarjanliha- ja muna-alan tuotteita koskevien tuontitodistushakemusten hyväksyttävyydestä



Virallinen lehti nro L 339 , 21/12/2001 s. 0025 - 0026



Komission asetus (EY) N:o 2515/2001, annettu 20 päivänä joulukuuta 2001, yhteisön sekä Puolan, Unkarin, Tsekin tasavallan, Slovakian, Romanian ja Bulgarian välisissä väliaikaisissa sopimuksissa määrättyyn järjestelmään liittyvien joulukuussa 2001 jätettyjen tiettyjä siipikarjanliha- ja muna-alan tuotteita koskevien tuontitodistushakemusten hyväksyttävyydestä EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon neuvoston asetuksissa (EY) N:o 1727/2000, (EY) N:o 2290/2000, (EY) N:o 2433/2000, (EY) N:o 2434/2000, (EY) N:o 2435/2000 ja (EY) N:o 2851/2000 säädetyn siipikarjanliha- ja muna-alan järjestelmän soveltamista koskevista yksityiskohtaisista säännöistä sekä asetusten (ETY) N:o 2699/93 ja (EY) N:o 1559/94 kumoamisesta 29 päivänä syyskuuta 1997 annetun komission asetuksen (EY) N:o 1899/97(1), sellaisena kuin se on viimeksi muutettuna asetuksella (EY) N:o 1043/2001(2), ja erityisesti sen 4 artiklan 5 kohdan, sekä katsoo seuraavaa: Vuoden 2002 ensimmäiseksi vuosineljännekseksi jätetyt tuontitodistushakemukset koskevat tiettyjen tuotteiden osalta enintään käytettävissä olevia määriä ja ne voidaan sen vuoksi hyväksyä kokonaisuudessaan, ja eräiden muiden tuotteiden osalta käytettävissä olevia määriä suurempia määriä, joista on vähennettävä kiinteä prosenttiosuus tasapuolisen jaon varmistamiseksi, ON ANTANUT TÄMÄN ASETUKSEN: 1 artikla 1. Asetuksen (EY) N:o 1899/97 nojalla kaudeksi 1 päivästä tammikuuta 31 päivään maaliskuuta 2002 esitetyistä tuontitodistushakemuksista hyväksytään tämän asetuksen liitteessä tarkoitettu osuus. 2. Tuontitodistushakemuksia voidaan jättää asetuksen (EY) N:o 1899/97 säännösten mukaisesti tämän asetuksen liitteessä tarkoitetusta kokonaismäärästä 1 päivästä huhtikuuta 30 päivään kesäkuuta 2002. 2 artikla Tämä asetus tulee voimaan 1 päivänä tammikuuta 2002. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 20 päivänä joulukuuta 2001. Komission puolesta Franz Fischler Komission jäsen (1) EYVL L 267, 30.9.1997, s. 67. (2) EYVL L 145, 31.5.2001, s. 24. LIITE >TAULUKON PAIKKA>
Komission asetus (EY) N:o 2532/2001, annettu 21 päivänä joulukuuta 2001, Ranskan lipun alla purjehtivien alusten sillin kalastuksen lopettamisesta



Virallinen lehti nro L 341 , 22/12/2001 s. 0018 - 0018



Komission asetus (EY) N:o 2532/2001, annettu 21 päivänä joulukuuta 2001, Ranskan lipun alla purjehtivien alusten sillin kalastuksen lopettamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon yhteiseen kalastuspolitiikkaan sovellettavasta valvontajärjestelmästä 12 päivänä lokakuuta 1993 annetun neuvoston asetuksen (ETY) N:o 2847/93(1), sellaisena kuin se on viimeksi muutettuna komission asetuksella (EY) N:o 1965/2001(2), ja erityisesti sen 21 artiklan 3 kohdan, sekä katsoo seuraavaa: (1) Yhteisön vesialueilla ja yhteisön aluksiin sellaisilla muilla vesialueilla, joilla sovelletaan saalisrajoituksia, sovellettavien eräiden kalakantojen ja kalakantaryhmien kalastusmahdollisuuksien ja niihin liittyvien edellytysten vahvistamisesta vuodeksi 2001 15 päivänä joulukuuta 2000 annetussa neuvoston asetuksessa (EY) N:o 2848/2000(3), sellaisena kuin se on viimeksi muutettuna asetuksella (EY) N:o 2425/2001(4), säädetään sillikiintiöstä vuodeksi 2001. (2) Kiintiöiden alaisten kalakantojen saaliiden määrällisistä rajoituksista annettujen säännösten noudattamisen turvaamiseksi komission on tarpeen vahvistaa päivämäärä, johon mennessä jäsenvaltion lipun alla purjehtivien alusten katsotaan täyttäneen kiintiönsä. (3) Komissiolle toimitettujen tietojen mukaan Ranskan lipun alla purjehtivien tai Ranskassa rekisteröityjen alusten sillisaaliit ICES-alueiden Vb (EY:n vedet), VIa pohjoinen ja VIb vesillä ovat täyttäneet vuodeksi 2001 myönnetyn kiintiön. Ranska on kieltänyt tämän kannan kalastuksen 2 päivästä marraskuuta 2001 alkaen. Sen vuoksi on tarpeen noudattaa tätä päivämäärää, ON ANTANUT TÄMÄN ASETUKSEN: 1 artikla Ranskan lipun alla purjehtivien tai Ranskassa rekisteröityjen alusten sillisaaliit ICES-alueiden Vb (EY:n vedet), VIa pohjoinen ja VIb vesillä ovat täyttäneet Ranskalle vuodeksi 2001 myönnetyn kiintiön. Kielletään Ranskan lipun alla purjehtivilta tai Ranskassa rekisteröidyiltä aluksilta sillin kalastus ICES-alueiden Vb (EY:n vedet), VIa pohjoinen ja VIb vesillä sekä edellä mainittujen alusten tämän asetuksen ensimmäisen soveltamispäivän jälkeen pyytämän kyseisen kannan hallussa pitäminen aluksessa sekä sen uudelleenlastaus ja purku. 2 artikla Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan 2 päivästä marraskuuta 2001. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 21 päivänä joulukuuta 2001. Komission puolesta Franz Fischler Komission jäsen (1) EYVL L 261, 20.10.1993, s. 1. (2) EYVL L 268, 9.10.2001, s. 23. (3) EYVL L 334, 30.12.2000, s. 1. (4) EYVL L 328, 13.12.2001, s. 7.
Komission asetus (EY) N:o 2571/2001, annettu 20 päivänä joulukuuta 2001, tietyille kalastustuotteille kalastusvuonna 2002 myönnettävän siirtotuen ja kiinteän tuen määrästä



Virallinen lehti nro L 344 , 28/12/2001 s. 0045 - 0046



Komission asetus (EY) N:o 2571/2001, annettu 20 päivänä joulukuuta 2001, tietyille kalastustuotteille kalastusvuonna 2002 myönnettävän siirtotuen ja kiinteän tuen määrästä EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon kalastus- ja vesiviljelytuotealan yhteisestä markkinajärjestelystä 17 päivänä joulukuuta 1999 annetun neuvoston asetuksen (EY) N:o 104/2000(1), sellaisena kuin se on muutettuna komission asetuksella (EY) N:o 939/2001(2), ottaa huomioon neuvoston asetuksen (EY) N:o 104/2000 soveltamista koskevista yksityiskohtaisista säännöistä tiettyjen kalastustuotteiden siirtotuen myöntämisestä 21 päivänä joulukuuta 2000 annetun komission asetuksen (EY) N:o 2814/2000(3) ja erityisesti sen 5 artiklan, ottaa huomioon neuvoston asetuksen (EY) N:o 104/2000 soveltamista koskevista yksityiskohtaisista säännöistä tiettyjen kalastustuotteiden kiinteän tuen myöntämisestä 14 päivänä toukokuuta 2001 annetun komission asetuksen (EY) N:o 939/2001 ja erityisesti sen 5 artiklan, sekä katsoo seuraavaa: (1) Asetuksessa (EY) N:o 104/2000 säädetään tuista tietyille tuoreille markkinoilta vedetyille tuotteille, jotka joko jalostetaan niiden vakauttamiseksi ja varastoidaan tai säilytetään. (2) Näiden tukien olisi tyydyttävällä tavalla kannustettava tuottajajärjestöjä jalostamaan tai säilyttämään markkinoilta vedetyt tuotteet niiden hävittämisen estämiseksi. (3) Tuen määrä on vahvistettava niin, ettei kyseisten tuotteiden markkinoiden tasapainoa järkytetä eikä kilpailuedellytyksiä vääristetä. (4) Tukien määrä ei voi ylittää vakauttamisen ja varastoinnin kannalta välttämättömistä toimista aiheutuneita teknisiä ja rahoituksellisia kuluja, jotka on todettu yhteisössä asianomaista kalastusvuotta edeltäneen kalastusvuoden aikana. (5) Tässä asetuksessa säädetyt toimenpiteet ovat kalastustuotteiden hallintokomitean lausunnon mukaiset, ON ANTANUT TÄMÄN ASETUKSEN: 1 artikla Asetuksen (EY) N:o 104/2000 23 artiklassa tarkoitetun siirtotuen määrä ja 24 artiklan 4 kohdassa tarkoitetun kiinteän tuen määrä vahvistetaan kalastusvuodeksi 2002 liitteessä. 2 artikla Tämä asetus tulee voimaan 1 päivänä tammikuuta 2002. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 20 päivänä joulukuuta 2001. Komission puolesta Franz Fischler Komission jäsen (1) EYVL L 17, 21.1.2000, s. 22. (2) EYVL L 132, 15.5.2001, s. 10. (3) EYVL L 326, 22.12.2000, s. 34. LIITE 1. Siirtotuen määrä asetuksen (EY) N:o 104/2000 liitteessä I olevan A ja B kohdan tuotteiden sekä liitteessä I olevan C kohdan kielikampelan (Solea-suvun lajit) osalta >TAULUKON PAIKKA> 2. Siirtotuen määrä asetuksen (EY) N:o 104/2000 liitteessä I olevan C kohdan muiden tuotteiden osalta >TAULUKON PAIKKA> 3. Asetuksen (EY) N:o 104/2000 liitteessä IV olevien tuotteiden kiinteän tuen määrä >TAULUKON PAIKKA>
Komission asetus (EY) N:o 717/2001, annettu 10 päivänä huhtikuuta 2001, tomaattien kaupan pitämisen vaatimuksista annetun asetuksen (EY) N:o 790/2000 muuttamisesta



Virallinen lehti nro L 100 , 11/04/2001 s. 0011 - 0011



Komission asetus (EY) N:o 717/2001, annettu 10 päivänä huhtikuuta 2001, tomaattien kaupan pitämisen vaatimuksista annetun asetuksen (EY) N:o 790/2000 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon hedelmä- ja vihannesalan yhteisestä markkinajärjestelystä 28 päivänä lokakuuta 1996 annetun neuvoston asetuksen (EY) N:o 2200/96(1), sellaisena kuin se on viimeksi muutettuna asetuksella (EY) N:o 2826/2000(2), ja erityisesti sen 2 artiklan 2 kohdan, sekä katsoo seuraavaa: (1) Tomaattien kaupan pitämisen vaatimuksista 14 päivänä huhtikuuta 2000 annetun komission asetuksen (EY) N:o 790/2000(3) liitteessä säädetään tomaattien luokittelusta. (2) Maailmanmarkkinoiden avoimuuden vuoksi näitä säännöksiä olisi syytä tarkistaa. Yhdistyneiden Kansakuntien Euroopan talouskomission tomaateista antamaa suositusta on muutettu äskettäin siten, että kirsikkatomaateissa ei saa esiintyä arpeutuneita halkeamia, vaikka kyseessä olisi II luokka. (3) Tässä asetuksessa säädetyt toimenpiteet ovat tuoreiden hedelmien ja vihannesten hallintokomitean lausunnon mukaiset, ON ANTANUT TÄMÄN ASETUKSEN: 1 artikla Korvataan asetuksen (EY) N:o 790/2000 liitteen II osaston (laatua koskevat säännökset) B osan (luokitus) kolmannen kohdan (iii - II luokka) kolmas luetelmakohta seuraavasti: "- enintään 3 cm:n pituisia arpeutuneita halkeamia, kun on kyse pyöreistä, soikeista tai pitkulaisista tomaateista." 2 artikla Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan sen voimaantulokuukautta seuraavan toisen kuukauden ensimmäisestä päivästä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 10 päivänä huhtikuuta 2001. Komission puolesta Franz Fischler Komission jäsen (1) EYVL L 297, 21.11.1996, s. 1. (2) EYVL L 328, 23.12.2000, s. 2. (3) EYVL L 95, 15.4.2000, s. 24.
Komission asetus (EY) N:o 1192/2001, annettu 18 päivänä kesäkuuta 2001, Madeiran maitotuotteiden erityisen hankintajärjestelmän soveltamista koskevista yksityiskohtaisista säännöistä ja arvioidun hankintataseen vahvistamisesta annetun asetuksen (ETY) N:o 2219/92 muuttamisesta



Virallinen lehti nro L 162 , 19/06/2001 s. 0005 - 0006



Komission asetus (EY) N:o 1192/2001, annettu 18 päivänä kesäkuuta 2001, Madeiran maitotuotteiden erityisen hankintajärjestelmän soveltamista koskevista yksityiskohtaisista säännöistä ja arvioidun hankintataseen vahvistamisesta annetun asetuksen (ETY) N:o 2219/92 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon tiettyjä maataloustuotteita koskevista erityistoimenpiteistä Azorien ja Madeiran hyväksi 15 päivänä kesäkuuta 1992 annetun neuvoston asetuksen (ETY) N:o 1600/92(1), sellaisena kuin se on viimeksi muutettuna asetuksella (EY) N:o 2826/2000(2), ja erityisesti sen 10 artiklan, sekä katsoo seuraavaa: (1) Komission asetuksessa (ETY) N:o 1696/92(3), sellaisena kuin se on viimeksi muutettuna asetuksella (ETY) N:o 2596/93(4), vahvistetaan Azorien ja Madeiran eräiden maataloustuotteiden erityisen hankintajärjestelmän soveltamista koskevat yksityiskohtaiset säännöt. (2) Komission asetuksessa (ETY) N:o 2219/92(5), sellaisena kuin se on viimeksi muutettuna asetuksella (EY) N:o 1030/2001(6), säädetään Madeiran maitotuotteiden erityisen hankintajärjestelmän soveltamista koskevat yksityiskohtaiset säännöt ja vahvistetaan Madeiran arvioitu hankintatase 1 päivän heinäkuuta 2000 ja 30 päivän kesäkuuta 2001 väliseksi ajaksi. (3) Kyseistä hankintatasetta voidaan tarkistaa tarvittaessa, jotta Madeiran tarpeita varten vahvistetun yleismäärän mukaisiin tuotemääriin varainhoitovuoden aikana tehtävät mukautukset voidaan ottaa huomioon. Madeiran maitotuotetarpeen tyydyttämiseksi näyttää tarpeelliselta mukauttaa arvioidussa hankintataseessa näille tuotteille vahvistetut määrät. Näin ollen on syytä muuttaa asetuksen (ETY) N:o 2219/92 liite I. (4) Tässä asetuksessa säädetyt toimenpiteet ovat maidon ja maitotuotteiden hallintokomitean lausunnon mukaiset, ON ANTANUT TÄMÄN ASETUKSEN: 1 artikla Korvataan asetuksen (ETY) N:o 2219/92 liite I tämän asetuksen liitteellä. 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan 1 päivästä heinäkuuta 2000. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 18 päivänä kesäkuuta 2001. Komission puolesta Franz Fischler Komission jäsen (1) EYVL L 173, 27.6.1992, s. 1. (2) EYVL L 328, 23.12.2000, s. 2. (3) EYVL L 179, 1.7.1992, s. 6. (4) EYVL L 238, 23.9.1993, s. 24. (5) EYVL L 218, 1.8.1992, s. 75. (6) EYVL L 144, 30.5.2001, s. 3. LIITE "LIITE I Madeiran maitotuotteiden hankintatase 1 päivän heinäkuuta 2000 ja 30 päivän kesäkuuta 2001 väliseksi ajaksi >TAULUKON PAIKKA>"